Средишна конзола (автомобил)

десно|мини| Средишната конзола на Тесла Модел Икс со допирен екран.
Средишната конзола во автомобилот се состои од контролни површини во средиштето на предниот дел на внатрешноста на возилото. Поимот е применуван на областа што започнува во контролната табла и продолжува под неа, а често се спојува со тунелот за пренос што се протега помеѓу предните возачки и совозачките седишта на многу возила.

Традиционално, возилата со менувач на брзини ја поставуваат оваа контрола таму каде што се спојуваат двете области на конзолата и тунелот, или на најзадниот крај на конзолата кај возилата со погон на предните тркала без тунели за пренос. Во некои современи возила – особено комбиња – менувачот е поставен на предниот, повертикален дел од средишната конзола за да биде на подобар дофат на возачот без да биде потребна долга рачка поставена на управувачкиот столб.

Сè повеќе, средишните конзоли вклучуваат широк спектар на прегради за складирање и држачи за чаши, некои од нив со ладилник,Ford Flex Platinum Edition, available second row refrigerated console покрај потрадиционалната употреба како чисто површина за мерни инструменти (на пример, приказ на надворешна температура) и контроли (аудио за автомобил) .

 Конзола кај потпирачот за рака 
Поимот „средишна конзола“ често се протега и на потпирачот за рака помеѓу возачкото и совозачкото седиште, кој кај некои возила (како Тојота РАВ4) има една или повеќе прегради за складирање под потпирачот за рака.

 Задна средишна конзола 
Некои автомобили вклучуваат дополнителна задна средишна конзола, која вообичаено вклучува контроли на системот за забава и климатизација (и можеби екрани и отвори за воздух), помошни приклучоци за струја, а понекогаш и контроли на прозорците кога тие не се во вратите (на пример, во Форд Сиера) . Друг елемент е пепелникот, иако ова сега е поретко. Кај некои автомобили и теренци, средишната конзола има отвори за грејач за удобност на патниците одзади.

 Поврзано 

 Автомобилски систем за навигација
 Дроп Стоп
 Главна единица
 Автомобилски забавен систем
 Список на автоделови
 Патен сметач

 Наводи 

Категорија:Автомобилски каросериски делови
Категорија:Никулци за автомобилски делови